02/08/2012 | Administración LocalMunicipal
Tordoia
Aprobación das bases da convocatoria para a provisión dunha praza de administrativo para o Concello de Tordoia polo sistema de oposición libre, incluída na OPE 2011

Por Resolución da Alcaldía de data 10 de xullo de 2012 acordouse aprobar as bases que rexerán a convocatoria para a provisión en propiedade, mediante oposición libre, dunha praza de administrativo, funcionario de carreira, de administración xeral para o concello de Tordoia, procedendo á súa convocatoria. Contra a convocatoria e as súas bases poderá interporse no prazo de dous meses, dende o día seguinte á súa publicación, recurso contencioso – administrativo de conformidade co disposto no artigo 46 da Lei 29/1998 de 13 de xullo, reguladora da xurisdicción contencioso administrativa, ou potestativamente recurso de reposición ante a alcaldía, no prazo dun mes dende o seguinte ao da súa publicación, de conformidade co disposto nos artigos 116 e 117 da Lei 30/1992 de 26 de novembro, do réxime xurídico das administracións públicas e do procedemento administrativo común. Tordoia, 10 de xullo de 2012 O alcalde: Asdo. Antonio Pereiro Liñares. É obxecto das presentes bases a provisión en propiedade dunha praza de ADMINISTRATIVO mediante o sistema de OPOSICIÓN. As bases da presente convocatoria vinculan á Administración, ao Tribunal de selección e aos que participen nela. O Tribunal cualificador non poderá propor o acceso á condición de funcionario dun número superior de aprobados ao de prazas convocadas. A citada praza inclúese na oferta de emprego público correspondente ao ano 2011, aprobada por Resolución da Alcaldía de data 29 de decembro de 2011 coas seguintes características: - Grupo: C; Subgrupo: C1; Nivel: 22 - Clasificación: Escala de Administración Xeral, Subescala de Administrativo - Denominación: Administrativo - Número de vacantes.1 As súas funcións son as propias dun funcionario administrativo: con carácter xeral correspóndelle desempeñar tarefas administrativas, normalmente de trámite e colaboración, de acordo co disposto no artigo 169 do Real decreto lexislativo 781/1986, de 18 de abril, polo que se aproba o Texto refundido das disposicións legais vixentes en materia de Réxime Local, e en particular funcións administrativas de colaboración preparatoria ou derivada da xestión administrativa de carácter superior e a comprobación de documentos que, pola súa complexidade, non estean atribuídos ao persoal de categoría administrativa superior. Tamén debe cumprir funcións repetitivas, sexan manuais, mecanografiadas, manipuladoras de maquinaria de oficina, equipos informáticos ou numéricas, relacionadas co traballo das diversas oficinas. Da misma maneira debe realizar funcións de información e despacho ao público en materia administrativa e, en xeral, desarrollar outras tarefas afíns á categoría do posto de traballo para as cales fose previamente formado. Para formar parte nas probas de selección, será necesario: a) Ter nacionalidade española, sen prexuízo do disposto no artigo 57 da Lei 7/2007, do 12 de abril, do estatuto básico do empregado público para os nacionais doutros Estados da Unión Europea ou de calquera daqueles Estados nos que, en virtude de tratados internacionais realizados pola Unión Europea e ratificados por España, sexa de aplicación a libre circulación de traballadores, nos termos en que estea definido no Tratado Constitutivo da Unión Europea. b) Ter cumpridos os dezaseis anos e non exceder a idade máxima de xubilación forzosa. c) Estar en posesión do título de Bacharelato, ou equivalente, ou estar en condicións de obtelo na data na que remate o prazo de solicitude para formar parte na presente convocatoria. d) Estar en posesión da capacidade funcional para o desenvolvemento das tarefas. e) Non estar separado mediante expediente disciplinario do servizo de calquera das Administracións Públicas ou de órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, no que fora separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. f) Non estar incurso en algunha das causas de incompatibilidade establecidas legalmente. A presente convocatoria e as súas bases publicaranse integramente no Boletín Oficial da Provincia e no taboleiro de edictos da casa consistorial, anunciando a convocatoria no Boletín Oficial do Estado e no Diario Oficial de Galicia, contendo a data de publicación no Boletín Oficial da Provincia onde se publicaron as bases e a convocatoria. Unha vez comezado o proceso selectivo, o órgano de selección fará públicos os anuncios sucesivos de realización das probas nos locais onde se celebrasen as probas anteriores e no taboleiro de anuncios da casa consistorial con, polo menos, doce horas de antelación se se trata do mesmo exercicio e de 24 horas se se trata dun novo exercicio. Nos mesmos lugares publicaranse os resultados das probas e calquera outro anuncio ou comunicación distinto.1. Quen desexe tomar parte no proceso selectivo deberá presentar unha instancia dirixida ao señor Alcalde, segundo o modelo oficial que figura como Anexo II destas bases, facendo constar que reúnen todos e cada un dos requisitos sinalados na base segunda da convocatoria, referidos á data na que remate o prazo de presentación de instancias, comprometéndose a presentar, no caso de obter a praza, a documentación requirida na dita base e prestar xuramento ou promesa de conformidade co Real decreto 707/1979, do 5 de abril.2. As instancias solicitando participar nas probas selectivas, dirixidas ao Sr. Alcalde, presentaranse no prazo de 20 días naturais que se contarán a partir do seguinte ao da última publicación do anuncio da convocatoria no Boletín Oficial do Estado ou no Diario Oficial de Galicia, no Rexistro xeral do concello ou na forma que determina o artigo 38.4 da Lei 30/1992, do 26 de novembro, de réxime xurídico da administracións públicas e do procedemento administrativo común.3. Xunto coa instancia, os aspirantes presentarán: a. Xustificante acreditativo de ter aboados os dereitos de exame, que se fixan na cantidade de doce euros (12 €) e que deberán ingresarse na conta 2080/0322/10/3110000057 b. Documento Nacional de Identidade c. Certificación acreditativa do coñecemento da lingua galega d. Xustificante de estar en posesión da titulación requirida para o posto 4. Se algunha das instancias presentadas tivese algún defecto requirirase ao interesado/a para que, de conformidade co disposto no artigo 71 da Lei 30/1992, do 26 de novembro, emende a deficiencia no prazo de dez días co apercibimento de que se así non o fixese, se arquivará a instancia sen máis trámite.1.- Logo de que expire o prazo de presentación de instancias, o presidente da corporación ditará a resolución, no prazo máximo dun mes, aprobando a listaxe de aspirantes admitidos e excluídos, con indicación das causas de exclusión en cada caso, que será publicada no Boletín Oficial da Provincia e no taboleiro de edictos da casa consistorial, concedendo un prazo de dez días hábiles, que se contarán a partir do seguinte ao da publicación no Boletín Oficial da Provincia, para a emenda das deficiencias e a presentación de reclamacións.2.- As reclamacións serán aceptadas ou rexeitadas por resolución da Alcaldía, aprobando a listaxe definitiva de admitidos e excluídos, que se fará pública na forma indicada para a listaxe provisional. Contra esta Resolución, que pon fin á vía administrativa, cabe interpoñer un recurso contencioso – administrativo.3.- Na mesma Resolución determinarase o lugar de realización e a data de comezo das probas, a orde de actuación dos aspirantes e a composición do tribunal de selección.4.- Os aspirantes poderán ser requiridos, ao longo do proceso, para efectuar as comprobacións oportunas no que ao cumprimento dos requisitos esixidos para participar se refire. Se durante a realización do proceso o tribunal tivese coñecemento de que algún dos aspirantes non posúe a totalidade dos requisitos esixidos, logo de darlle audiencia ao interesado/a, poderá propoñerlle a súa exclusión á autoridade convocante que deberá darlles conta aos órganos competentes das inexactitudes ou falsidades nas que puidese incorrer o aspirante, para os efectos procedentes.1.- O tribunal cualificador será colexiado e a súa composición axustarase aos principios de imparcialidade e profesionalidade dos seus membros, e tenderase, así mesmo, á paridade entre muller e home. Os membros do tribunal pertencerán a este a título individual, non podendo ocupar a dita pertenza en representación ou a conta de niguén. Non poderá formar parte do tribunal o persoal de elección ou designación política, nin funcionarios interinos, nin persoal eventual. Os vogais do tribunal posuirán a titulación igual ou superior á esixida para o acceso á praza convocada.2.- O tribunal cualificador estará integrado polos seguintes membros, nomeados todos eles pola autoridade convocante: - un presidente - un secretario - tres vogais 3.- A designación dos membros do tribunal incluirá aos seus respectivos suplentes e farase pública no Boletín Oficial da Provincia e no taboleiro de edictos da casa consistorial.4.- Os membros do tribunal deberán absterse de intervir se concorre algunha das circunstancias previstas no artigo 28 da Lei 30/1992, do 26 de novembro, ou no artigo 13.2 do Real decreto 364/1995, do 10 de marzo. Os aspirantes poderán recusar a calquera membro do tribunal, se concorren estas circunstancias.5.- Para a constitución e actuación do tribunal requirirase a presenza, en todo caso, do presidente e do secretario, e da metade máis un dos seus membros.6. O tribunal queda facultado para resolver as dúbidas que poidan suscitarse durante a realización das probas e para adoptar os acordos necesarios que garantan o adecuado desenvolvemento delas, en todo ou no previsto nestas bases. As decisións adoptaranse por maioria de votos dos membros presentes, resolvendo en caso de empate o voto de calidade do presidente.7.- O tribunal poderá dispoñer a incorporación de asesores especialistas para todas ou algunhas das probas, que colaborarán co órgano de selección exclusivamente no exercicio das súas especialidades técnicas.8.- O tribunal poderá descualificar e non puntuar os exercicios de calquera opositor/a cando este vulnere a normativa aplicable e as bases ou cando o seu comportamento supoña un abuso delas ou unha fraude (falsificación de exercicios, copiar, ofender ao tribunal, etc.) 9.- No non previsto nas presentes bases estarase ao disposto para os órganos colexiados na Lei 30/1992, do 26 de novembro, de réxime xurídico das administracións públicas e do procedemento administrativo común. O día, a hora e o lugar de realización do primeiro exercicio anunciarase no Boletín Oficial da Provincia e no taboleiro de edictos da casa consistorial. As sucesivas probas anunciaranse únicamente no taboleiro de edictos e no local onde se celebrase a proba anterior. Os aspirantes serán convocados para cada exercicio en chamamento único e, salvo casos de forza maior debidamente xustificados e apreciados polo tribunal, a non presentación dun aspirante a calquera dos exercicios obrigatorios no momento de ser chamado, determinará automáticamente o decaemento dos seus dereitos a participar, polo que quedará excluído do proceso selectivo. A orde de actuación dos aspirantes, naqueles exercicios que non poidan realizarse conxuntamente, será o alfabético, comezando polo aspirante cuxo primeiro apelido comece pola letra que resulte do sorteo previamente realizado polo tribunal. En calquera momento os aspirantes poderán ser requiridos polos membros do tribunal para que acrediten a súa personalidade, mediante exhibición do Documento Nacional de Identidade, co que deberán acudir á realización dos exercicios provistos del. Sempre que sexa posible, na realización dos exercicios garantirase o anonimato dos aspirantes. Adoptaranse as medidas necesarias para a adaptación e o axuste en tempo e forma da realización das probas para as persoas que presenten algún tipo de discapacidade. A selección dos aspirantes realizarase mediante o sistema de oposición libre, constando de tres exercicios, de carácter eliminatorio e obrigatorio, non podendo, polo tanto, pasar ao seguinte exercicio sen ter superado o anterior, e sendo o terceiro exercicio unha proba de galego da que quedan exentos os aspirantes que acrediten posuir o certificado de lingua galega ou Celga correspondente, debidamente homologado polo órgano competente en materia de política lingüística da Xunta de Galicia, de conformidade co artigo 35 do Decreto lexislativo 1/2008, do 13 de marzo. O prazo entre o final dun exercicio e o comezo do seguinte será dun mínimo de 48 horas e dun máximo de 40 días hábiles. Primeiro exercicio: Consistirá en contestar, por escrito, nun prazo máximo de 60 minutos, un cuestionario de 125 preguntas tipo test, con respostas alternativas, relacionadas co contido do programa que figura no anexo I destas bases. As respostas correctas cualificaranse positivamente a razón de 0,08 puntos cada unha. As respostas incorrectas penalizaranse a razón de 0,04 puntos cada unha e as respostas en branco non se puntuarán nin se penalizarán. Segundo exercicio: consistirá na realización nun prazo máximo de 120 minutos de dous supostos teórico - prácticos relacionados coas materias incluídas no temario, que formulará o tribunal inmediatamente antes do comezo do exercicio. Valorarase a capacidade de ordenar e desenvolver os supostos propostos, a sistemática na formulación, o coñecemento da normativa vixente, a capacidade de análise e a capacidade de expresión escrita. Terceiro exercicio: Consistirá na tradución dun texto, facilitado polo tribunal, do castelán ó galego, sen diccionario, nun tempo máximo de trinta minutos, do que quedan exentos os aspirantes que acrediten posuir o certificado de Celga 4 ou equivalente en lingua galega.1.- Os dous primeiros exercicios serán eliminatorios e cualificados ata un máximo de dez puntos, sendo eliminados os opositores que non acaden un mínimo de cinco puntos en cada un deles. As cualificacións do segundo exercicio adoptaranse sumando as puntuacións outorgadas polos distintos membros do tribunal, dividindo o total polo número de asistentes a este, sendo o cociente a cualificación definitiva.2.- As cualificacións de cada exercicio faranse públicas o mesmo día en que se acorden e serán expostas nos locais onde se realizou a proba e no taboleiro de edictos da casa consistorial, figurando co “non apto” os aspirantes que non teñan superado a puntuación requirida. Logo de concluir as probas, o tribunal publicará no taboleiro de edictos da casa consistorial a relación de aprobados por orde de puntuación, non podendo pasar estes o número de prazas convocadas e elevará ao Sr. Alcalde a proposta de nomeamento. A dita proposta, xunto co expediente e as actas do tribunal, remitiranse á alcaldía. Non obstante o anterior, co fin de asegurar a cobertura da praza convocada, cando se produzan renuncias dos aspirantes seleccionados antes da toma de posesión ou do nomeamento, o órgano convocante poderá requirirlle ao tribunal unha relación complementaria dos aspirantes que sigan ao proposto, para o seu nomeamento como funcionario de carreira. O aspirante proposto presentará no concello, no prazo de vinte días naturais dende que se faga pública a relación de aprobados, os documentos esixidos para tomar parte no proceso selectivo, segundo a base segunda da convocatoria, que en todo caso será a seguinte: 1.- fotocopia compulsada do DNI 2.- fotocopia compulsada do título esixido na convocatoria 3.- declaración xurada subscrita polo interesado, de non atoparse incurso en causas de incompatibilidade segundo a lexislación vixente 4.- certificación médica de posuir a capacidade funcional para o desenvolvemento das tarefas propias da praza que se vai cubrir.5.- declaración xurada subscrita pola persoa interesada, acreditativa de non estar separada mediante expediente disciplinario do servizo de ningunha Administración Pública ou de órganos constitucionais ou estatutarios das comunidades autónomas nin atoparse en inhabilitación absoluta ou especial para empregos ou cargos públicos por resolución xudicial. Se dentro do prazo indicado, salvo os casos de forza maior, non presentasen a documentación requirida ou se deducise que se carece dalgún dos requisitos esixidos, o aspirante non poderá ser nomeado, quedando anuladas as actuacións, sen prexuízo da responsabilidade na que puidese incorrer por falsidade na súa solicitude de participación. Os que tivesen a condición de funcionarios públicos estarán exentos de xustificar documentalmente as condicións e requisitos xa acreditados para obter o seu anterior nomeamento, debendo presentar únicamente a certificación da Administración Pública da que dependan, acreditando a súa condición e demais cinrcunstancias que consten no seu expediente persoal. Logo de que se presenten os documentos, o alcalde procederá ao nomeamento como funcionario de carreira do aspirante proposto polo tribunal no prazo dun mes desde a expiración do prazo dos vinte días naturais indicados anteriormente, notificándollo ao interesado e publicándoo no Boletín Oficial da Provincia. O aspirante nomeado deberá tomar posesión do seu cargo no prazo dun mes, en virtude do artigo 47.4 do Decreto lexislativo 1/2008, do 13 de marzo; debendo prestar xuramento ou promesa de conformidade co previsto no Real decreto 707/1979, do 5 de abril. A falta de toma de posesión no prazo que se sinala, sen causa xustificada, comportará a perda de todos os dereitos derivados do nomeamento conferido, quedando o aspirante en situación de cesante. O alcalde poderá diferir a toma de posesión por un período máximo de vinte días hábiles, sempre que existan necesidades do servizo. En todo o non previsto nas presentes bases, estarase ao disposto na Lei 7/2007, do 12 de abril, do estatuto básico do empregado público, na Lei 7/1985, do 2 de abril, e no Real decreto lei 781/1986, do 18 de abril, no Real decreto 896/1991, do 7 de xuño, que establece as regras básicas e os programas mínimos aos que debe axustarse o procedemento de selección de funcionarios da Administración Local; na Lei 4/1988, do 26 de maio, da administración pública de Galicia, e as súas sucesivas modificacións; polo Real decreto 364/1995, do 10 de marzo; pola Lei 30/1992 de réxime xurídico das administracións públicas e do procedemento administrativo común, e por cantas disposicións complementarias vixentes puidesen resultar de aplicación.1. A Constitución española de 1978. Estrutura e contido. Principios xerais.2. Dereitos e deberes fundamentais dos españois. A súa garantía e suspensión. A reforma constitucional. O Tribunal Constitucional. O Defensor do Pobo.3. A organización do Estado na Constitución: organización institucional ou política e organización territorial.4. O poder xudicial. Principios constitucionais, organización xudicial en España. O Goberno. A Coroa. As atribucións do Rei. As Cortes Xerais. Composición, atribucións e funcionamento. Relacións entre o Goberno e as Cortes Xerais 5. A Unión Europea: referencia histórica e dereito derivado.6. A administración pública no ordenamento español: concepto, clases e caracteres. A Administración Xeral do Estado. As comunidades autónomas. Os Estatutos de Autonomía. Administración autonómica.7. A Comunidade Autónoma de Galicia. O Estatuto de Autonomía. O Parlamento. A Xunta e o seu presidente.8. A provincia no réxime local. Organización e competencias 9. A administración local. Entidades. Principios constitucionais e regulación xurídica. Relacións entre entes territoriais. Autonomía municipal e tutela.10. O municipio: concepto e elementos. Competencias. A autonomía municipal. Organización municipal. O termo municipal. A poboación. O empadroamento. Especial referencia ao municipio de Tordoia.11. Órganos de goberno municipais. O alcalde: elección, deberes, atribucións. Os concelleiros. O Pleno: integración e funcións. A Xunta de Goberno Local. Órganos complementarios.12. Funcionamento dos órganos colexiados locais. Réxime de sesións. Convocatoria e orde do día. Actas e certificados de acordos.13. O réxime dos municipios de gran poboación: organización e competencias.14. Principios de actuación da Administración Pública. Eficacia, xerarquía, descentralización, desconcentración e coordinación.15. Sometemento da administración á lei e ao dereito. Fontes do dereito público. Especial referencia á lei e aos regulamentos.16. O procedemento administrativo: concepto e clases. A súa regulación no Dereito positivo. As fases do procedemento administrativo. O silencio administrativo.17. O administrado. Dereitos dos administrados nas súas relacións coas administracións públicas. Participación dos cidadáns nas funcións administrativas. Dereitos e deberes dos veciños no ámbito local. Información e participación cidadá. 18. O acto administrativo: concepto e clases, elementos, eficacia e validez, notificación e publicación. Revisión do acto administrativo. Os recursos administrativos.19. O recurso contencioso administrativo.20. Procedemento administrativo local. Rexistro de entrada e saída de documentos. Comunicacións e notificacións.21. Concepto de documento, rexistro e arquivo. Funcións do rexistro e do arquivo. Clases de arquivo. Especial consideración ao arquivo de xestión.22. As formas da acción administrativa, especial referencia á administración local. Intervención dos entes locais na actividade privada. O fomento e os seus medios. A Policía Administrativa. As licenzas.23. O servizo público local. Formas de xestión do servizo público local. A responsabilidade da Administración pública.24. A función pública local: concepto, relación de postos de traballo, rexistro de persoal, selección, provisión de postos de traballo.25. O persoal ao servizo das entidades locais. O persoal laboral ao servizo da Administración local. Dereitos e deberes dos funcionarios, sistema retributivo. Réxime disciplinario. Incompatibilidades. Situacións administrativas.26. Os bens das entidades locais: concepto e regulación, clasificación, alteración da cualificación xurídica, conservación e tutela. Bens de dominio público: concepto, clasificación, utilización e aproveitamento e desfrute. Bens patrimoniais: concepto, clasificación, utilización e alleamento.27. As ordenanzas municipais. Clases. Procedemento de elaboración e aprobación. Especial referencia ao Concello de Tordoia.28. Os contratos administrativos: concepto, clases, suxeitos e requisitos.29. O expediente de contratación. Formalización dos contratos. Procedementos e formas de adxudicación. Efectos, modificación e suspensión.30. Invalidez dos contratos: causas de nulidade, anulabilidade e invalidez. Extinción dos contratos. Cesión e subcontratación.31. Facendas locais. Recursos dos municipios. Tributos dos municipios. Impostos. Taxas. Contribucións especiais.32. O presuposto municipal: regulación, concepto e principios. Estrutura. Elaboración e aprobación do presuposto.33. Os créditos e as súas modificacións. Liquidación do presuposto.34. A contabilidade das entidades locais. Modelos.35. Réxime xurídico do gasto público local. Control e fiscalización.36. A administración local e o urbanismo. Competencias municipais en materia de urbanismo. As formas de xestión de urbanismo: as xerencias municipais de urbanismo.37. Os plans xerais de ordenación municipal. O réxime do solo. Clasificación do solo. Dereitos e deberes dos propietarios.38. Introdución á comunicación. A comunicación humana: a linguaxe como medio de comunicación. Tipos de comunicación: oral e telefónica. Atención ao público: acollida e información ao administrado. Os servizos de información administrativa.39. Regulamentación xurídica da protección de datos de carácter persoal.40. A informática. Procesadores de textos e follas de cálculo. Compoñentes dun ordenador: dispositivos centrais e periféricos, dispositivos de almacenamento.41. Internet. Correo electrónico. Certificado dixital. Administración electrónica.42. O Concello de Tordoia. Situación, poboación e territorio. Don/Dona., con DNI núm ………………., e enderezo en ……………………………………., teléfono…………………. EXPOÑO: Que en relación coa convocatoria para cubrir unha praza de grupo C; subgrupo C1; Clasificación: Administración Xeral; Subescala: Administrativo; número de vacantes: 1; denominación: Administrativo polo sistema de oposición, Declaro que coñezo e acepto as bases publicadas no Boletín Oficial da Provincia (BOP) da Coruña, núm ………. de data …………., e desexo participar no proceso selectivo e con tal obxecto manifesto que: 1. reuno e acepto todos e cada uns dos requisitos da convocatoria 2. comprométome, no caso de obter praza, a prestar xuramento ou promesa de conformidade co R. D. 707/1979 ou normativa para o efecto, de acatamento á Constitución e o Estatuto de Autonomía de Galicia e o resto do ordenamento xurídico.3. Igualmente e para que esta solicitude sexa admitida a trámite, achego os seguintes documentos: a. Fotocopia cotexada do DNI b. Fotocopia cotexada da acreditación do coñecemento da lingua galega (no caso de posuíla para os efectos de exención de realizar a proba de galego) c. Fotocopia cotexada da titulación académica necesaria d. Acreditación de pagamento das taxas